Úradný vestník L 280 , 04/11/2000 S. 0046 - 0051



Rozhodnutie Komisie z 20. októbra 2000, ktorým sa stanovujú osobitné podmienky upravujúce dovoz produktov rybolovu pôvodom z Venezuely (oznámené pod číslom dokumentu C(2000) 3056) (Text s významom pre EHP) (2000/672/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie produktov rybolovu na trh [1], naposledy zmenenú a doplnenú smernicou 97/79/ES [2], a najmä na jej článok 11, keďže: (1) odborník z Komisie vykonal inšpekčnú návštevu Venezuely, aby overil podmienky, za ktorých sa produkujú, skladujú a expedujú do spoločenstva produkty rybolovu; (2) venezuelské právne predpisy v oblasti hygienických kontrol a sledovania produktov rybolovu je možné považovať za rovnocenné s tými, ktoré sú ustanovené v smernici 91/493/EHS; (3) úrad "Servicio Autónomo de Recursos Pesqueros" (SARPA) patriaci pod "Ministerio de Agricultura y Cría" vo Venezuele je schopný účinne overovať dodržiavanie platných právnych predpisov; (4) postup na získanie osvedčenia o zdravotnej nezávadnosti uvedený v článku 11 ods. 4 písm. a) smernice 91/493/EHS musí tiež stanoviť vzor osvedčenia, minimálne požiadavky na jazyk alebo jazyky, v ktorých musí byť vypracované, a funkciu osoby, ktorá je splnomocnená ho podpísať; (5) podľa článku 11 ods. 4 písm. b) smernice 91/493/EHS je nutné pripevniť na balenia produktov rybolovu značku uvádzajúcu meno tretej krajiny a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla, z ktorých produkty pochádzajú; (6) podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzok, výrobných plavidiel alebo chladiarenských skladov a tiež zoznam mraziarenských plavidiel vybavených v súlade s bodmi 1 až 7 prílohy II k smernici 92/48/EHS [3]. Tieto zoznamy musia byť vypracované na základe oznámenia SARPA Komisii. Za zaistenie súladu s ustanoveniami stanovenými k tomuto účelu v článku 11 ods. 4 smernice 91/493/EHS preto zodpovedá SARPA; (7) SARPA vydal oficiálne uistenie, že budú dodržiavané pravidlá uvedené v kapitole V prílohy k smernici 91/493/EHS a splnené požiadavky, ktoré sú rovnocenné s požiadavkami stanovenými touto smernicou; (8) opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom vo Venezuele, ktorý overuje a potvrdzuje, že produkty rybolovu a akvakultúry spĺňajú požiadavky smernice 91/493/EHS, je "Servicio Autonómo de Recursos Pesqueros" (SARPA) patriaci pod "Ministerio de Agricultura y Cría". Článok 2 Produkty rybolovu a akvakultúry s pôvodom vo Venezuele musia spĺňať tieto podmienky: 1. ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A k tomuto rozhodnutiu; 2. produkty musia pochádzať zo schválených prevádzok, výrobných plavidiel, chladiarenských skladov alebo registrovaných mraziarenských plavidiel uvedených v prílohe B tohoto rozhodnutia; 3. s výnimkou voľne uložených zmrazených produktov rybolovu určených na výrobu konzervovaných potravín, musia byť všetky balenia nezmazateľne označené slovom "VENEZUELA" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla, z ktorého produkty pochádzajú. Článok 3 1. Osvedčenia uvedené v článku 2 odsek 1 musia byť vypracované aspoň v jednom úradnom jazyku členského štátu, v ktorom sa kontroly vykonávajú. 2. V osvedčeniach musí byť uvedené meno, funkcia a podpis zástupcu SARPA a úradná pečiatka SARPA farby odlišnej od farby ostatných údajov uvedených v osvedčení. Článok 4 Toto rozhodnutie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Článok 5 Toto rozhodnutie je adresované členským štátom. V Bruseli 20. októbra 2000 Za Komisiu DAVID Byrne člen Komisie [1] Ú. v. ES L 268, 24.9.1991, s. 15 [2] Ú. v. ES L 24, 30.1.1998, s. 31 [3] Ú. v. ES L 187, 7.7.1992, s. 41 -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM PREVÁDZOK A PLAVIDIEL PP : Spracovateľský závod. FV : Výrobné plavidlo. Schvaľovacie č. | Názov | Mesto Región | Kategória | ES-029 | Alimentos Margarita CA | Mariguitar Sucre | PP | SPES-010 | Langostinos del Caribe CA | Punto Fijo Falcón | PP | SPES-012 | Gusteca CA | Las Piedras Falcón | PP | SPES-013 | De La Mar CA | Cumaná Sucre | PP | SPES-026 | CA Industrial de Pesca ‚CAIP' | Cumaná Sucre | PP | SPES-087 | Avencatun Industrial SA ‚Avecaisa' | Cumaná Sucre | PP | SPES-099 | Procam SA | Barcelona Anzoategui | PP | SPES-126 | Golfo Mar Export CA | Punto Fijo Falcón | PP | SPES-140 | CA Procesadora ‚Propesca' | Maracaibo Zulia | PP | SPES-143 | Procesadora Peninsula SA ‚Propensa' | Punto Fijo Falcón | PP | SPES-206 | Stefan Mar CA | Punto Fijo Falcón | PP | SPES-407 | Flota Industrial Pesca Atunera Caribe ‚Fipaca' | Cumaná Sucre | PP | SPES-434 | Landemar Export CA | Punto Fijo Falcón | PP | SPES-558 | Caribmar CA | Carupano Sucre | PP | SPES-566 | Exportadora Productos del Mar CA ‚Expomarca' | Punto Fijo Falcón | PP | SPES-579 | Naviera Industrial SA ‚Navisa' | Cumaná Sucre | PP | SPES-580 | Pesquera Costa de la Luz ‚Pescoluz' | Cumaná Sucre | PP | SPES-602 | Ingopesca | Punto Fijo Falcón | PP | SPES-626 | Ocean Shrimp CA | Punto Fijo Falcón | PP | SPES-628 | Industria Pesquera Oripesca CA | Cabruta Guarico | PP | SPES-706 | Fresco Mar CA | Península de Macanao Nueva Esparta | PP | SPES-751 | Pescandina Ema SA | Caracas Sucre | PP | SPES-839 | Carmela (Avencatun) | Las Piedras Falcón | FV | SPES-840 | Judibana (Formar SA) | Las Piedras Falcón | FV | SPES-843 | Carirubana (Orivensa SA) | Las Piedras Falcón | FV | SPES-844 | Conquista (Reparaciones marinas Atuneras ‚Rematun' CA) | Las Piedras Falcón | FV | SPES-845 | Cayude (Atuneros de Paraguana ‚Aparsa') | Las Piedras Falcón | FV | SPES-846 | Calypso (Atumar SA) | Las Piedras Falcón | FV | SPES-847 | Falcon (Panamericana SA) | Las Piedras Falcón | FV | SPES-873 | Caroni (Pesquera Catatumbo CA) | Cumaná Sucre | FV | SPES-910 | Pesquera Catatumbo CA | Cumaná Sucre | PP | SPES-875 | Amazonas (Pesquera Amazonas CA) | Cumaná Sucre | FV | SPES-876 | Ventuari (Pesquera Ventuari CA) | Cumaná Sucre | FV | --------------------------------------------------